पंचायत समिति (ब्लॉक)
पंचायत समिति तहसील (तालुक) के रूप में भारत में सरकार की स्थानीय इकाई होती है। यह उस तहसील के सभी गाँवों पर सामान रूप से कार्य करता है और इसको प्रशासनिक ब्लॉक भी कहते हैं। यह ग्राम पंचायत और जिला परिषद के मध्य की कड़ी होती है। इस संस्था का विभिन्न राज्यों में भिन्न नाम हैं। उदाहरण के लिए आंध्र प्रदेश में इसे मंडल प्रजा परिषद्, गुजरात में तालुका पंचायत और कर्नाटक में मंडल पंचायत के नाम से जाना जाता है। केरल में इसे ब्लॉक पंचायत के नाम से जाना जाता है । वे स्थानीय स्वशासन हैं, जो संविधान द्वारा पंचायती राज प्रणाली के हिस्से के रूप में स्थापित की गई हैं, जो ब्लॉक या तहसील स्तर पर संचालित होती हैं। ये संस्थाएँ जिला परिषदों और ग्राम-स्तरीय पंचायतों के बीच मध्यस्थ के रूप में कार्य करती हैं।